##### **เอกสารหมายเลข 3**

#  ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งสูงขึ้น

 **เรื่องที่ 1**

1. **ชื่อผลงาน**………ผลการใช้สมุนไพรพลูคาวในสุนัขที่ตรวจพบว่าติดเชื้อไข้หัดสุนัข …….

**ปีที่ดำเนินการ**…2560-2563…

1. **ความสำคัญและที่มาของปัญหาที่ทำการศึกษา**

 โรคไข้หัดสุนัข หรือ canine distemper เป็นโรคที่เกิดจากเชื้อไวรัสชนิดตระกูล paramyxovirus เป็นโรคติดต่อร้ายแรงที่ติดต่อในสุนัข ซึ่งสามารถติดต่อได้ในสุนัขทุกวัยในกรณีที่สุนัขไม่มีภูมิคุ้มกัน และกลุ่มที่เสี่ยงต่อโรคนี้มากคือกลุ่มสุนัขอายุตั้งแต่ 3- 6 เดือน ซึ่งเป็นช่วงที่ภูมิคุ้มกันที่ได้รับจากแม่ลดลง และปัจจุบันยังไม่มีวิธีการรักษาอย่างเป็นรูปธรรมที่ชัดเจนทางสัตวแพทย์ ต้องใช้วิธีรักษาตามอาการ แล้วรอจนกว่าสุนัขที่ป่วยจะสร้างภูมิคุ้มกันขึ้นมาเองถึงจะหายป่วยจากโรคได้ เนื่องจากโรคนี้เป็นโรคติดต่อที่สำคัญ โดยเฉพาะอย่างยิ่งในสถานที่ที่มีการเลี้ยงสุนัขอยู่รวมกันจำนวนมากจะทำให้โรคดังกล่าวระบาดได้อย่างรวดเร็วเป็นวงกว้างเพราะการติดต่อสามารถติดต่อได้ทั้งทาง อากาศ การสัมผัสโรคโดยตรง สิ่งคัดหลั่ง สัตว์ที่ป่วยแล้วมีอัตราการตายที่สูง และกลุ่มที่หายจากโรคได้เอง อาจพิการทางระบบประสาท และเป็นพาหะนำโรคแม้ว่าสุนัขดังกล่าวจะหายจากโรคแล้วในระยะเวลาหนึ่ง (carrier) เชื้อไวรัสไข้หัดสุนัขมีหลายสายพันธุ์ บางสายพันธุ์เป็นชนิดที่ไม่แสดงอาการ บางสายพันธุ์ทำให้เกิดโรคอย่างฉับพลันมีโอกาสเกิดสมองอักเสบได้ ทำให้อัตราการตายสูง บางสายพันธุ์ทำให้สุนัขผอมแห้งทรุดโทรมลงเรื่อย ๆและอัตราตายสูง แต่ไม่พบอาการทางประสาท อย่างไรก็ตามทุกสายพันธุ์มีผลกดภูมิคุ้มกันของสุนัข ทำให้สุนัขอ่อนแอและเกิดการติดเชื้ออื่นๆแทรกซ้อนได้ ประเทศไทยเป็นประเทศที่มีโรคไข้หัดสุนัขเป็นโรคประจำถิ่น (endemic area) เมื่อมีการระบาดในพื้นที่ใดแล้วโดยเฉพาะอย่างยิ่ง ด่านกักกันสัตว์ที่ยึดสัตว์ประเภทสุนัขไว้เป็นของกลางแล้วอยู่รวมกันปริมาณมาก ฟาร์มเพาะพันธุ์สุนัข ศูนย์รับเลี้ยงสุนัข สถานสงเคราะห์สุนัข ตลอดจนสถานพยาบาลสัตว์โดยเฉพาะประเภทที่มีที่พักสัตว์ป่วยไว้ค้างคืน แล้วมีการตรวจพบโรคในสถานที่ฝากรักษาและฝากเลี้ยง จะก่อให้เกิดความเสียหายต่อสุขภาพ และสวัสดิภาพของสุนัขที่อาศัยอยู่และก่อความเสียหายมากถ้าสุนัขอยู่รวมกันมาก ๆ สมมุติฐานที่ผลักดันให้เกิดการวิจัยภาคสนามในเชิงระบาดวิทยาครั้งนี้คือ มีรายงานทางวิชาการเกี่ยวกับสมุนไพรพลูคาว หรือคาวตอง (Houttuynia cordata Thub.)ในการสร้างภูมิคุ้มกันในสัตว์ป่วยจากการติดเชื้อไวรัสตระกูล paramyxovirus โดยลักษณะและคุณสมบัติของผัก พลูคาว เป็นที่น่าสนใจมาก มีดังนี้ ผักพลูคาว หรือ คาวตอง (Houttuynia cordata Thub.) อยู่ในวงศ์ Saururaceae ซึ่งในใบมีสารที่สำคัญพวกฟลาโวนอยด์( flavonoids) และกรดฟีนอลิค(phenolic compounds) ในปริมาณที่สูงกว่าส่วนอื่นๆ มีน้ำมันหอมระเหยที่เป็นกลิ่นเฉพาะของผักพลูคาวโดยมีฤทธิ์ทางเภสัชวิทยาในการต้านจุลินทรีย์และไวรัสหลายชนิด และมีรายงานวิจัยว่าผักพลูคาวมีผลต่อการเสริมภูมิคุ้มกันโดยการสร้างแอนตี้บอดี้เสริมการทำงานของเซลล์เม็ดเลือดขาวและมีฤทธิ์ในการรักษาโรคตามตำรับยาสมุนไพรโบราณด้วยที่สำคัญคือมีงานวิจัยผลของ flavonoids glycoside ที่มีฤทธิ์ในการยับยั้งเชื้อไวรัสไข้หัดสุนัข ในหลอดทดลองหรือ in vitro และฤทธิ์ของ flavonoids ในการทำให้โครงสร้างของไวรัสไข้หัดสุนัขเปลี่ยนแปลงจนไม่สามารถก่อโรคได้ งานวิจัยครั้งนี้จัดทำขึ้นเพื่อเป็นแนวทางในการนำสมุนไพรมาใช้ทดแทนเวชภัณฑ์ชนิดอื่นที่ยังให้ผลการรักษาโรคอย่างไม่เป็นรูปธรรม หรือวิธีรักษาตามอาการ จากงานวิจัยทางคลินิกนี้ จะเป็นประโยชน์อย่างมากเพราะจะมีทางเลือกในการวางแผนการจัดการแก้ปัญหาโรคระบาดไข้หัดสุนัข ซึ่งกรมปศุสัตว์ โดยกองสวัสดิภาพสัตว์และสัตวแพทย์บริการ เป็นหน่วยงานที่ดูแลเรื่องกฎหมาย พระราชบัญญัติป้องกันการทารุณกรรมและการจัดสวัสดิภาพสัตว์ พ.ศ. 2557 และ พระราชบัญญัติสถานพยาบาลสัตว์ พ.ศ. 2533 และมีหน้าที่จัดทำมาตรฐานการเลี้ยงสุนัขและสวัสดิภาพของสุนัข ทั้งฟาร์มเลี้ยงสุนัข สถานสงเคราะห์สัตว์ สถานกักกันสัตว์ ตลอดจนสถานพยาบาลสัตว์ ซึ่งอย่างน้อยอาจช่วยลดอัตราการตายของสุนัขที่เป็นโรคดังกล่าวได้ไม่มากก็น้อย

1. **วัตถุประสงค์ในการศึกษา**
2. เพื่อทดสอบว่าการใช้สมุนไพรพลูคาวมีผลในการรักษาโรคไข้หัดสุนัขได้
3. เพื่อหาความสัมพันธ์ของระดับความรุนแรงโรคไข้หัดสุนัขกับการตอบสนองกับการรักษาด้วยสมุนไพร

 พลูคาว

1. เพื่อประโยชน์ในการสร้างองค์ความรู้ในการรักษาโรคไข้หัดสุนัข ซึ่งปัจจุบันวงการสัตวแพทย์ยังไม่มีวิธีรักษาที่เป็นรูปธรรมทางคลินิก (clinical treatment) ทำได้แค่เพียงรักษาตามอาการ (Supportive treatment) เท่านั้น

 4) เพื่อวางแนวทางการแก้ไขปัญหาเบื้องต้น กรณีมีการพบโรคไข้หัดสุนัขระบาดในสถานสงเคราะห์สัตว์

 หรือสัตว์เลี้ยงที่เป็นกลุ่มเสี่ยงที่จะติดโรค ตามมาตรา 15 พระราชบัญญัติป้องกันการทารุณกรรมและ

 การจัดสวัสดิภาพสัตว์ พ.ศ. 2557

 5) เพื่อวางแนวทางการแก้ไขปัญหาเบื้องต้น กรณีมีสัตว์ที่ถูกทารุณกรรมหรือได้รับการจัดสวัสดิภาพที่ไม่

 ดีแล้วถูกพนักงานเจ้าหน้าที่ทำการยึดอายัด ตามมาตรา 25 พระราชบัญญัติป้องกันการทารุณกรรม

 และ การจัดสวัสดิภาพสัตว์ พ.ศ. 2557 และตรวจพบว่าสัตว์ติดเชื้อไข้หัดสุนัข

1. **ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

 ในการวิจัยครั้งนี้ ใช้สุนัขทั้งหมด 150 ตัว ทั้งที่ติดเชื้อและไม่ติดเชื้อ วางแผนการทดลองแบบสุ่มภายในบล๊อคสมบูรณ์ (Randomized Complete Block design,RBD)

1. **วิธีการหรือขั้นตอนการศึกษา**

 ประสานกับสถานสงเคราะห์และกลุ่มคนรักสัตว์ให้แจ้งผู้วิจัยกรณีมีการตรวจพบหรือต้องสงสัยว่าสุนัขที่ดูแลอยู่ติดเชื้อไข้หัดสุนัขประสานกับสถานพยาบาลสัตว์ที่ให้ความร่วมมือ กรณีมีการตรวจพบไข้หัดสุนัขให้แจ้งเจ้าของสัตว์ให้นำสัตว์มาทำการรักษากับผู้วิจัย โดยผู้วิจัยจะทำการตรวจหาโรคเบื้องต้นด้วยชุดตรวจไวรัสไข้หัดสุนัขชนิดที่ตรวจแอนติเจนเชื้อไข้หัดสุนัข (test kit for distemper virus antigen) เพื่อยืนยันการเป็นโรคไข้หัดสุนัขโดยตรวจในสุนัขทุกตัว ที่ทำการบันทึกข้อมูลแล้วทำการรักษาด้วยสมุนไพรพลูคาวเก็บข้อมูลจากการรับแจ้งจากสถานสงเคราะห์สัตว์ กลุ่มคนรักสัตว์ ที่พบว่าสุนัขที่ตนเองดูแลอยู่เป็นโรคไข้หัดสุนัขและมีการระบาดของโรคดังกล่าวในพื้นที่ในภาคสนาม และจากการเก็บข้อมูลจากสถานพยาบาลสัตว์ที่ให้ความร่วมมือส่งต่อสัตว์ป่วยมายังผู้วิจัยเพื่อทำการทดลองใช้สมุนไพรพลูคาวรักษาสุนัขที่เป็นไข้หัดในภาคคลินิกรักษาสัตว์ หรือเข้าตรวจสอบในพื้นที่ที่มีการระบาด ถ้าพบสัตว์ป่วยหรือเริ่มแสดงอาการที่ต้องสงสัย ตรวจหาโรคเบื้องต้นด้วยชุดตรวจโรคไข้หัดสุนัข(test kit)เพื่อยืนยันการเป็นโรคไข้หัดสุนัขในสุนัขทุกตัวและประเมินระดับความรุนแรงทางคลินิกของโรคและทำการบันทึกข้อมูล ทำการรักษาด้วยสมุนไพรพลูคาว โดยสมุนไพรที่ใช้เป็นรูปแบบน้ำหมักสมุนไพร หมักด้วยจุลินทรีย์แลคโตบาซิลลัส (lactobacillus spp.)เป็นรูปแบบยาน้ำ ให้สุนัขที่ตรวจพบเชื้อและสุนัขที่เข้าข่ายสัมผัสเชื้อหรืออยู่ในบริเวณใกล้เคียงที่มีความเสี่ยงแต่ยังตรวจไม่พบเชื้อกินในปริมาณ 1 cc ต่อน้ำหนักสุนัข 1 kg วันล่ะ 2 ครั้ง ห่างกัน 12 ชั่วโมงติดต่อกันเป็นเวลา 14 วันทำการติดตามผลการรักษา เป็นระยะเวลา 14 วันโดย ทำการตรวจชุดตรวจซ้ำอีกครั้งในวันที่ 7 และ 14 ของการรับยาสมุนไพร ในการวิจัยครั้งนี้ ใช่สุนัขทั้งหมด 150 ตัว ทั้งที่ติดเชื้อและไม่ติดเชื้อโดยแบ่งสุนัขเป็น 2 กลุ่มคือ เพศผู้ และ เพศเมีย โดยแต่ล่ะกลุ่มแบ่งแยกย่อยเป็น 4 กลุ่มอาการ คือ 1) กลุ่มตรวจไม่พบการติดเชื้อ 2) กลุ่มตรวจพบการติดเชื้อแต่ยังไม่แสดงอาการทางประสาท 3) กลุ่มที่ตรวจพบการติดเชื้อและแสดงอาการทางประสาท 4) กลุ่มที่ตรวจร่างกายแล้วไม่พบการติดเชื้อ (กลุ่มควบคุม) โดยวิธีวางแผนการทดลองแบบสุ่มภายในบล๊อคสมบูรณ์ (Randomized Complete Block design,RBD) บันทึกผลและทำการวิเคราะห์ข้อมูล เพื่อพิสูจน์ว่าการใช้สมุนไพรพลูคาวมีผลต่อการรักษาโรคไข้หัดสุนัขหรือไม่

1. **ผู้ร่วมดำเนินการ (ถ้ามี)**

(1) ชื่อ-นามสกุล………… นายเพิ่มศิลป์ บุญน้อม ……… สัดส่วนผลงาน …………90%……..…

 (2) ชื่อ-นามสกุล………… นางสาวสินีพรรณ ภูวนันท์…… สัดส่วนผลงาน………… 10%…..……

1. **ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

(1) ทบทวนเอกสารวิชาการเกี่ยวกับการรักษาโรคไข้หัดสุนัข 20%

(2) ค้นหาและจัดการข้อมูลทางวิชาการเกี่ยวกับงานวิจัยในสมุนไพรพลูคาว โดยเฉพาะสาร

 ฟลาโวนอยด์ ที่มีผลในการยับยั้งเชื้อไข้หัดสุนัข 30%

(3) สรุปและวิเคราะห์ข้อมูลที่ได้จากการศึกษา 20%

(4 )เขียนรายงานการวิจัยและเผยแพร่ 20%

1. **ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**
2. **ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

การใช้สมุนไพรพลูคาวมีประสิทธิภาพในการรักษาโรคไข้หัดสุนัข ในกลุ่มสุนัขที่ยังไม่แสดงอาการทางประสาท

1. **ความยุ่งยากในการดำเนินการ/ปัญหา/อุปสรรค**

อุปสรรคที่พบคือ ในกรณีที่พบการระบาดของโรคในพื้นที่ที่มีการเลี้ยงสุนัขรวมกันปริมาณมากเช่นสถานสงเคราะห์สัตว์ทำให้การควบคุมโรคทำได้ยากและการสุ่มตรวจโดยเฉพาะสุนัขที่ยังไม่แสดงอาการทำให้สิ้นเปลืองชุดตรวจ (test kit ) และต้องใช้ปริมาณน้ำสมุนไพรพลูคาวปริมาณมากในการให้สุนัขกิน และหลังจากทำการแบ่งกลุ่มออกแล้ว การจัดการในส่วนของการดูแลสุขภาพเป็นรายตัวก็ทำได้ยากเนื่องจากกำลังคนสถานสงเคราะห์สัตว์ไม่เพียงพอ ในขณะที่การเก็บข้อมูลเป็นรายตัวกับสุนัขที่มีเจ้าของจะควบคุมการดูแลสุขภาพสุนัขป่วยได้ดีกว่าขณะทำการรักษาควบคู่ไปกับน้ำสมุนไพรพลูคาว

1. **การนำไปใช้ประโยชน์ หรือคาดว่าจะนำไปใช้ประโยชน์**

สามารถใช้เป็นข้อมูลทางวิชาการส่งเสริมพัฒนาด้านการรักษาโรคไข้หัดสุนัข และสามารถใช้ข้อมูลที่ได้จากการวิจัยนำไปช่วยในการวางแผนป้องกันและควบคุมโรคไข้หัดสุนัขได้อย่างมีประสิทธิภาพ

ขอรับรองว่าผลงานดังกล่าวข้างต้นเป็นความจริงทุกประการ

 ลงชื่อ…………………………………………………..

 (…นายเพิ่มศิลป์ บุญน้อม…)

 ผู้เสนอผลงาน

 ..….…..…./…………….……….../….……….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ……………………………………

 (นางสาวสินีพรรณ ภูวนันท์)

ตำแหน่ง นายสัตวแพทย์ชำนาญการพิเศษ

 ผู้ร่วมดำเนินการ

………../……………………./…………..

## ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ

 ลงชื่อ……………………………………….. ลงชื่อ………………………………………….

 (นายสิทธิพร อนันต์จินดา) (นายธีระวุฒิ สุวัธนะเชาว์ )

ตำแหน่ง ผู้อำนวยการกลุ่มสถานพยาบาลสัตว์ ตำแหน่ง ผู้อำนวยการกองสวัสดิภาพสัตว์

 และสัตวแพทย์บริการ

 ……………./……………………/………….. …………/…………………../………...

**หมายเหตุ** หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงาน อาจส่งผลงานจริงประกอบการพิจารณาของคณะกรรมการก็ได้

##### **เอกสารหมายเลข 3**

# ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งสูงขึ้น

 **เรื่องที่ 2**

1. **ชื่อผลงาน**…การศึกษาเปรียบเทียบระดับก๊าซคาร์บอนไดออกไซด์ในลมหายใจออก (PETCo2) และความอิ่มตัวของออกซิเจนในเลือด (Spo2) ในสุนัขที่วางยาสลบด้วยเครื่องดมยาสลบและวางยาสลบแบบฉีด

 **ปีที่ดำเนินการ**…2562-2563…

 **2** **ความสำคัญและที่มาของปัญหาที่ทำการศึกษา**

 บทบาทหน้าที่ของกรมปศุสัตว์ในปัจจุบันนอกจากจะดูแลงานด้านปศุสัตว์แล้ว งานด้านอื่นๆที่บริการประชาชนโดยเฉพาะตามแนวทางการควบคุมโรคพิษสุนัขบ้า ตามพระราชบัญญัติโรคพิษสุนัขบ้า พ.ศ.2535 และพระราชบัญญัติโรคระบาดสัตว์ พ.ศ.2558 คืองานทำหมันควบคุมประชากรสุนัข ซึ่งมีการปฏิบัติงานกันทั้งในส่วนกลางและงานส่วนภูมิภาค โดยส่วนกลางปัจจุบันคือสุนัขที่มาเข้ารับบริการผ่าตัดทำหมันที่กองสวัสดิภาพสัตว์และสัตวแพทย์บริการ อำเภอบางกระดี ปทุมธานี ส่วนในส่วนภูมิภาค คืองานในระดับจังหวัด ในกรณีที่มีการรณรงค์ทำหมันและฉีดวัคซีนพิษสุนัขบ้า โดยเฉพาะอย่างยิ่ง กองสวัสดิภาพสัตว์และสัตวแพทย์บริการมีโครงการสถานพยาบาลสัตว์ประจำอำเภอ เพื่อรองรับงานด้านสัตวแพทย์บริการ ทั้งงานในส่วนอายุรกรรม

ศัลยกรรม ตลอดจนการจัดสวัสดิภาพสัตว์ในเชิงพัฒนาสุขภาพสัตว์ ตามพระราชบัญญัติป้องกันการทารุณกรรมและการจัดสวัสดิภาพสัตว์ พ.ศ.2557 โดยการผ่าตัดทำหมันเป็นหนึ่งในงานหลักและเป็นตัวชี้วัดด้วย

 จากการปฏิบัติงานผ่าตัดทำหมันที่ผ่านมาพบว่า กระบวนการปฏิบัติงานในด้านศัลกรรมโดยเฉพาะในส่วนภาคสนาม เช่นการออกหน่วยผ่าตัดทำหมันสุนัขและแมวในพื้นที่ที่มีการร้องขอมา ยังขาดระบบที่สามารถตรวจวัดสัญญาณชีพของสัตว์ที่สลบจากงานทำหมันผ่าตัดที่เหมาะสม เพื่อประเมินความปลอดภัยต่อตัวสัตว์ เนื่องจากอุปกรณ์ที่ใช้งานโดยตรง เช่นเครื่องดมยาสลบ เครื่องตรวจวัดสัญญาณชีพ เป็นอุปกรณ์ที่มีขนาดใหญ่ และไม่เหมาะกับการเคลื่อนย้ายในภาคสนามเพราะอาจมีการกระทบกระเทือนระหว่างขนย้ายทำให้อุปกรณ์แพทย์เกิดความเสียหาย อุปกรณ์หลายชิ้นต้องอาศัยไฟฟ้าเพื่อเปิดใช้ซึ่งการปฏิบัติงานในบางพื้นที่ไม่สะดวก อีกทั้งมีราคาแพงและการดูแลรักษาซ่อมแซมยากลำบาก อีกทั้งการปฏิบัติงานที่ขาดเครื่องมือในการตรวจวัดสัญญาณชีพมักเป็นประเด็นที่กล่าวถึงมากในกลุ่มผู้มีความรู้ทางการแพทย์และกลุ่มองค์กรจัดสวัสดิภาพสัตว์ ว่าการศัลยกรรม ตามวิธีการของกรมปศุสัตว์มีความเหมาะสมหรือไม่ เพราะที่ผ่านมาไม่มีการใช้อุปกรณ์พิเศษใดๆ ในการตรวจวัดสัญญาณชีพสัตว์ในขณะปฏิบัติงาน อาศัยเพียงเฉพาะประสบการณ์ของเจ้าหน้าที่ที่ปฏิบัติงานเท่านั้น ในการผ่าตัดและแก้ไขปัญหาที่เกิดขึ้น ซึ่งหลายๆครั้งก็แก้ปัญหาไม่ได้ และที่สำคัญคือตอบปัญหาที่เกิดขึ้นในเชิงทางการแพทย์ไม่ได้ และเป็นประเด็นปัญหาเรื่องการจัดสวัสดิภาพสัตว์ตามมา

 **3 วัตถุประสงค์ในการศึกษา**

1. เพื่อทดสอบหาระดับก๊าซคาร์บอนไดออกไซด์ในลมหายออก(PETCo2)และความอิ่มตัวของออกซิเจนในเลือด (Spo2) อัตราการเต้นของหัวใจ(HR) อุณหภูมิร่างกาย(T) ว่าอยู่ในเกณฑ์ที่ยอมรับได้หรือไม่ทางคลินิกเปรียบเทียบระหว่างการทำให้สลบด้วยยาสลบแบบชนิดฉีดเข้าหลอดเลือดดำอย่างเดียวและการทำให้คงความสลบด้วยเครื่องดมยา ในสุนัขที่มาเข้ารับบริการผ่าตัดทำหมันที่กองสวัสดิภาพสัตว์และสัตวแพทย์บริการ อำเภอบางกระดี ปทุมธานี
2. เพื่อหาความสัมพันธ์ ของค่าสัญญาณชีพที่ทำการตรวจวัดในระหว่างทำการผ่าตัด ต่ออัตราการรอดชีวิตของสุนัขจากการวางยาสลบ จากเวชภัณฑ์ที่ใช้ในงานของกรมปศุสัตว์
3. เพื่อเปรียบเทียบการวางยาสลบด้วยเครื่องดมยาสลบและไม่ใช้เครื่องดมยาสลบ ซึ่งการวางยาสลบด้วยเครื่องดมยาถือเป็น Gold standard ตามพระราชบัญญัติวิชาชีพการสัตวแพทย์ พ.ศ. ๒๕๔๕ ประกาศสัตวแพทยสภา ที่๑๙/๒๕๕๑ เรื่องแนวปฏิบัติและเกณฑ์มาตรฐานการระงับความรู้สึกและการวางยาสลบสัตว์
4. เพื่อเป็นแนวทางในการประยุกต์ใช้อุปกรณ์ทางการแพทย์ที่สะดวกและเหมาะสม ในการตรวจวัด

 สัญญาณชีพที่ง่ายและสะดวกสำหรับสุนัขที่เข้ามารับบริการผ่าตัดทำหมัน โดยเฉพาะในงาน

 ภาคสนามที่ไม่สะดวกในการใช้เครื่องดมยาและอาจรวมถึงการเจาะเลือดสัตว์เพื่อวิเคราะห์

 ปริมาณก๊าซในเลือดblood gasซึ่งต้องปฏิบัติการในห้องแล๊ปเท่านั้น ซึ่งเป็นไปได้ยากในงาน

 ภาคสนาม โดยใช้อุปกรณ์ ตรวจวัดสัญญาณชีพคือ Pulse Oximeter และ Capnograph ซึ่งมี

 ขนาดเล็กพกพาง่ายสะดวกต่อการทำงาน และราคาถูกกว่าเครื่องดมยาสลบ

1. เพื่อการจัดการที่สร้างความเชื่อมั่นในการทำศัลยกรรมมากขึ้นและปลอดภัยต่อตัวสัตว์ ตามหลักการจัดสวัสดิภาพสัตว์ ไม่เฉพาะแต่การปฏิบัติงานในกองสวัสดิภาพสัตว์เท่านั้น แต่รวมไปถึงการประยุกต์ใช้ในการปฏิบัติงานของหน่วยงานส่วนภูมิภาคของกรมปศุสัตว์ในอนาคตด้วย
2. **ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

 -ความรู้ทางวิชาการเรื่องวิธีการใช้ยาสลบในสุนัข และเทคนิควิธีการใช้เครื่องดมยาสลบในสุนัข

 -ความรู้เรื่องการใช้เครื่อง pulse oximeter ในการวัดความอิ่มตัวของออกซิเจนในเลือด (Spo2) ในสุนัข และเอกสารทางวิชาการที่เกี่ยวข้อง

 -ความรู้เรื่องการใช้เครื่อง capnograph ในการวัดวัดระดับก๊าซคาร์บอนไดออกไซด์ในลมหายใจออก (PETCo2) ในสุนัข และเอกสารทางวิชาการที่เกี่ยวข้อง

 -หลักสถิติวิเคราะห์ข้อมูล เพื่อพิสูจน์ความแตกต่างของการใช้เครื่องดมยาสลบกับการไม่ใช้เครื่องดมยาสลบในการผ่าตัดทำหมันสุนัข

 **5 วิธีการหรือขั้นตอนการศึกษา**

1. ทำการวิจัย จากสุนัขที่ประชาชนเข้ามาใช้บริการผ่าตัดทำหมันที่กองสวัสดิภาพสัตว์และสัตว

แพทย์บริการ โดยแบ่งจำนวนประชากรสุนัขด้วยสูตรคำนวณ (2 group-independent)

1. สุนัขที่ผ่านการคัดเลือกแล้วจะได้รับยาระงับความรู้สึกแบบทั้งตัว ใส่ท่อช่วยหายใจ โดยกลุ่ม

หนึ่งให้ยาสลบชนิดฉีดเข้ากล้ามเนื้อและคงความสลบ (maintenance) โดยการบริหารยาทางหลอดเลือดดำเท่านั้น ส่วนอีกกลุ่มหนึ่งให้ยาสลบชนิดฉีดหลอดเลือดดำในปริมาณที่น้อยกว่าการฉีดเข้ากล้ามเนื้อ เพื่อให้การสลบมีระยะเวลาที่สั้นกว่าและคงความสลบ (maintenance) โดยใช้เครื่องดมยา โดยเวชภัณฑ์ยาสลบที่ใช้คือ zolazepam tiletamine ร่วมกับ xylazine HCl และคงความสลบด้วย Isoflurane ผ่านเครื่องดมยาจากนั้นทำการติดตั้งเครื่องตรวจค่าความอิ่มตัวของออกซิเจนในเลือด (Spo2) ด้วยอุปกรณ์ Pulse oximeter โดยหนีบตัววัดที่บริเวณลิ้น และติดตั้งเครื่องเครื่องตรวจระดับค่าระดับก๊าซคาร์บอนไดออกไซด์ในลมหายใจออก (PETCo2) ด้วยอุปกรณ์ capnograph ที่บริเวณข้อต่อของท่อช่วยหายใจ (Endotracheal tube) ทำการบันทึกข้อมูล

1. การวิเคราะห์ข้อมูล เพื่อพิสูจน์ความแตกต่างของการใช้เครื่องดมยาสลบกับการวางยาสลบแบบฉีดในการผ่าตัดทำหมันสุนัข
2. เสนอคณะกรรมการกำกับและส่งเสริมการดำเนินการต่อสัตว์เพื่องานทางวิทยาศาสตร์ของกรมปศุสัตว์ โดยผ่านคณะกรรมการวิชาการ กองสวัสดิภาพสัตว์และสัตวแพทย์บริการ

 **6 ผู้ร่วมดำเนินการ (ถ้ามี)**

1. ชื่อ-นามสกุล…นายเพิ่มศิลป์ บุญน้อม………………….สัดส่วนผลงาน…………90%…..…
2. ชื่อ-นามสกุล…นางสาวสินีพรรณ ภูวนันท์…………...สัดส่วนผลงาน…………..10%.........

 **7 ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

1. ทบทวนเอกสารวิชาการเกี่ยวกับงานวิจัยการใช้ pulse oximeter และทบทวนเอกสารวิชาการเกี่ยวกับงานวิจัยการใช้ capnograph ในสุนัข รวมเอกสารทางวิชาการทางการแพทย์ที่เกี่ยวข้อง 20%
2. ทบทวนเอกสารวิชาการเกี่ยวกับงานวิจัยการใช้เทคนิคทางวิสัญญีวิทยาในสุนัข 20%
3. สรุปและวิเคราะห์ข้อมูลที่ได้จากการศึกษา 20%
4. เขียนรายงานการวิจัยและเผยแพร่ 30%

 **8 ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

มีข้อมูลที่พิสูจน์ว่า วิธีการที่กองสวัสดิภาพสัตว์และสัตวแพทย์บริการใช้วางยาสลบสุนัขเพื่อทำการผ่าตัดทำหมันสุนัขโดยไม่ใช้เครื่องดมยาสลบมีความปลอดภัยเพื่อวางแนวทางการจัดการด้านการทำศัลยกรรมผ่าตัดทำหมันสุนัขในกรมปศุสัตว์ โดยเฉพาะในการปฏิบัติงานในภาคสนาม ให้เกิดความปลอดภัย เพิ่มมาตรฐานการตรวจวัดสัญญาณชีพและสนับสนุนแนวทางการจัดสวัสดิภาพสัตว์

 **9 ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

 **10 ความยุ่งยากในการดำเนินการ/ปัญหา/อุปสรรค**

 การคัดเลือกสุนัขเพื่อทำวิจัยมีความยุ่งยาก เพราะต้องเป็นสุนัขที่แข็งแรงสมบูรณ์

 **11 การนำไปใช้ประโยชน์ หรือคาดว่าจะนำไปใช้ประโยชน์**

นำไปสู่แนวทางในการแก้ปัญหาการลดความยุ่งยากในการใช้เครื่องมืออุปกรณ์ในการวางยาสลบสุนัขโดยเฉพาะเครื่องดมยาซึ่งมีความลำบากในการเคลื่อนย้าย โดยอาจจะปรับใช้เพียงแค่เครื่องตรวจค่าความอิ่มตัวของออกซิเจนในเลือดจากชีพจร (pulse oximeter) และเครื่องตรวจระดับค่าระดับก๊าซคาร์บอนไดออกไซด์ในลมหายใจออก(capnograph) โดยใช้เป็นตัววัดสัญญาณชีพที่จำเป็นสำหรับสุนัขที่อยู่ในภาวะสลบ ซึ่งมีขนาดเล็กพกพาง่ายและราคาถูกกว่าเครื่องดมยาสลบ

เป็นงานวิจัยการใช้เครื่อง capnograph ในสุนัขเป็นงานวิจัยชิ้นแรกในกรมปศุสัตว์และประเทศไทย

 เพื่อวางแนวทางการจัดการด้านการทำศัลยกรรมผ่าตัดทำหมันสุนัขในกรมปศุสัตว์ โดยเฉพาะในการ

 ปฏิบัติงานในภาคสนาม ให้เกิดความปลอดภัย เพิ่มมาตรฐานการตรวจวัดสัญญาณชีพและสนับสนุนแนว

 ทางการจัดสวัสดิภาพสัตว์

 ขอรับรองว่าผลงานดังกล่าวข้างต้นเป็นความจริงทุกประการ

 ลงชื่อ…………………………………………………..

 (นายเพิ่มศิลป์ บุญน้อม)

 ผู้เสนอผลงาน

 ..….…..…./…………….……….../….……….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ**

ลงชื่อ……………………………………

 (นางสาวสินีพรรณ ภูวนันท์)

ตำแหน่ง นายสัตวแพทย์ชำนาญการพิเศษ

 ผู้ร่วมดำเนินการ

 ……………./……………………/…………..

## ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ

ลงชื่อ……………………………………….. ลงชื่อ………………………………………….

 (นายสิทธิพร อนันต์จินดา) (นายธีระวุฒิ สุวัธนะเชาว์ )

ตำแหน่ง ผู้อำนวยการกลุ่มสถานพยาบาลสัตว์ ตำแหน่ง ผู้อำนวยการกองสวัสดิภาพสัตว์

 และสัตวแพทย์บริการ

 ……………./……………………/………….. …………/…………………../………...

**หมายเหตุ**  หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงาน อาจส่งผลงานจริงประกอบการพิจารณาของคณะกรรมการก็ได้

# ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งสูงขึ้น

 **เรื่องที่ 3**

 **1 ชื่อผลงาน**…คู่มือการตรวจสถานพยาบาลสัตว์ สำหรับเจ้าหน้าที่ตามพระราชบัญญัติ

 สถานพยาบาลสัตว์ พ.ศ. ๒๕๓๓ แก้ไขเพิ่มเติม (ฉบับที่๒) พ.ศ. ๒๕๕๗

**ปีที่ดำเนินการ**…2562-2563…

1. **ความสำคัญและที่มาของปัญหาที่ทำการศึกษา**

 จากการที่กรมปศุสัตว์เป็นหน่วยงานที่ดูแลเรื่องการควบคุม กำกับดูแลและบังคับใช้กฎหมายสถานพยาบาลสัตว์ ตามพระราชบัญญัติ สถานพยาบาลสัตว์สถานพยาบาลสัตว์ พ.ศ. ๒๕๓๓ แก้ไขเพิ่มเติม ฉบับที่ ๒ พ.ศ. ๒๕๕๗ รวมถึงกฎกระทรวงและประกาศกรมปศุสัตว์ ที่เพิ่มเติมเข้ามาทำให้เกิดความสับสนของเจ้าหน้าที่กรมปศุสัตว์ในการเข้าตรวจรับรองสถานพยาบาลสัตว์ในพื้นที่ให้เป็นมาตรฐานเดียวกันทั้งประเทศ นอกจากนี้ด้วยตัวบทกฎหมายที่มีการเปลี่ยนแปลงในรายละเอียดปลีกย่อยอาจสร้างความไม่เข้าใจให้แก่ผู้ประกอบการ สถานพยาบาลสัตว์ในการจัดตั้งและดำเนินการทั้งประเภทขอจัดตั้งใหม่และประเภทที่ต่ออายุ ทำให้การดำเนินการสถานพยาบาลสัตว์ให้เป็นไปตามกฎหมายอย่างไม่ถูกต้อง ทำให้ต้องเสียเวลามาทำการแก้ไข จนกว่าจะเข้ากรอบตามกฎหมาย ทำให้การดำเนินการรับรองเกิดความล่าช้าและผิดพลาด รวมถึงข้อร้องเรียนต่าง ๆ ที่ผู้ประกอบการและประชาชนร้องเรียนเข้ามาที่เจ้าหน้าที่ แล้วเจ้าหน้าที่ไม่สามารถให้คำชี้แจงที่กระจ่างได้ เนื่องขาดการเรียบเรียง ตัวกฎหมายที่พร้อมใช้งาน และการวิเคราะห์ปัญหาที่เกิดขึ้นในการขออนุญาต ประกอบกับยุคสมัยที่เปลี่ยนไปมีการใช้เทคโนโลยีการยื่นเอกสารและขอรับรองสถานพยาบาลสัตว์ผ่านการออนไลน์ ทางผู้วิจัยจึงจัดทำคู่มือตรวจรับรองสถานพยาบาลสัตว์ สำหรับเจ้าหน้าที่ปศุสัตว์โดยเฉพาะระดับจังหวัดขึ้น เพื่อให้มาตรฐานเดียวกันในการตรวจรับรองสถานพยาบาลสัตว์ทั้งประเทศ ทั้งนี้โดยหลังจากการจัดทำคู่มือการตรวจรับรองสถานพยาบาลสัตว์เสร็จสิ้นแล้วทาง กองสวัสดิภาพสัตว์และสัตวแพทย์บริการจะทำการแจกจ่ายไปยังหน่วยงานภายในที่เกี่ยวข้องและประชาสัมพันธ์ให้ผู้ประกอบการและประชาชนทราบและยึดถือปฏิบัติตาม หลังจากนั้นทางผู้วิจัยจะวิจัยปัญหาที่พบในการเข้าทำการตรวจรับรองสถานพยาบาลสัตว์ หลังจากที่คู่มือดังกล่าวได้มีการใช้งานแล้ว เพื่อนำข้อมูลผลการวิจัยที่ได้ไปปรับใช้กับการทำงานให้เหมาะสมต่อไป

 **3 วัตถุประสงค์ในการศึกษา**

 เพื่อใช้เป็นคู่มือสำหรับเจ้าหน้าที่ปศุสัตว์ระดับอำเภอ ,จังหวัด รวมถึงระดับเขต ในการตรวจ

 รับรอง สถานพยาบาลสัตว์

1. **ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

 -กฎหมายสถานพยาบาลสัตว์ ตามพระราชบัญญัติ สถานพยาบาลสัตว์สถานพยาบาลสัตว์ พ.ศ. ๒๕๓๓

 แก้ไขเพิ่มเติม ฉบับที่ ๒ พ.ศ. ๒๕๕๗ รวมถึงกฎกระทรวงและประกาศกรมปศุสัตว์

 -ประสปการณ์การทำงานด้านกำกับดูแลและบังคับใช้กฎหมายสถานพยาบาลสัตว์ ตามพระราชบัญญัติ

 สถานพยาบาลสัตว์สถานพยาบาลสัตว์ พ.ศ. ๒๕๓๓ แก้ไขเพิ่มเติม ฉบับที่ ๒ พ.ศ. ๒๕๕๗ รวมถึง

 กฎกระทรวงและประกาศกรมปศุสัตว์ และกฎหมายอื่น ๆที่เกี่ยวข้อง

 -สังเคราะห์ข้อมูล ปัญหาและอุปสรรคด้านการทำงานด้านกำกับดูแลและบังคับใช้กฎหมาย

 สถานพยาบาลสัตว์ จากการจัดประชุมเจ้าหน้าที่ผู้ปฏิบัติงานในส่วนภูมิภาคประจำปีและการออกวิเทศ

 งานนอกสถานที่ของกองสวัสดิภาพสัตว์และสัตวแพทย์บริการ

 **5 วิธีการหรือขั้นตอนการศึกษา**

1. ทบทวนเอกสารเกี่ยวกับกฎหมายสถานพยาบาลสัตว์ ตามพระราชบัญญัติ สถานพยาบาลสัตว์ พ.ศ. ๒๕๓๓ แก้ไขเพิ่มเติม ฉบับที่ ๒ พ.ศ. ๒๕๕๗ รวมถึงกฎกระทรวงและประกาศกรมปศุสัตว์

 คู่มือการปฏิบัติงานของพนักงานเจ้าหน้าที่ในการบังคับใช้กฎหมายของกรมปศุสัตว์

 พระราชบัญญัติวิชาชีพการสัตวแพทย์ พ.ศ. ๒๕๕๔ พระราชบัญญัติการสาธารณสุข พ.ศ. ๒๕๓๕

 ประมวลกฎหมายวิธีพิจารณาความอาญา

 กฎกระทรวงสาธารณสุข การขออนุญาตและออกใบอนุญาตขายยาแผนปัจจุบัน พ.ศ. 2๕๕๖

 พระราชบัญญัติการสาธารณสุข พ.ศ. 2๕๓๕

 พระราชบัญญัติพลังงานนิวเคลียร์เพื่อสันติ พ.ศ. 2๕๖๒

 ขั้นตอนการขออนุญาตผ่านระบบ BIZ PORTAL สำนักงานคณะกรรมการพัฒนา ตาม

 พระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. ๒๕๖๒

1. วิเคราะห์ สังเคราะห์ข้อมูล ปัญหาและอุปสรรคด้านการทำงานด้านกำกับดูแลและบังคับใช้กฎหมายสถานพยาบาลสัตว์ จากการจัดประชุมเจ้าหน้าที่ผู้ปฏิบัติงานในส่วนภูมิภาคประจำปีและการออกวิเทศงานนอกสถานที่ของกองสวัสดิภาพสัตว์และสัตวแพทย์บริการ
2. รวบรวมข้อมูลทั้งหมด คิด วิเคราะห์ แยกแยะ บูรณาการ จัดทำเป็นคู่มือ

**6 ผู้ร่วมดำเนินการ (ถ้ามี)**

 ชื่อ-นามสกุล…นายเพิ่มศิลป์ บุญน้อม………………….สัดส่วนผลงาน…………100%…..…

1. **ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

ทบทวนเอกสารเกี่ยวกับกฎหมายสถานพยาบาลสัตว์ ตามพระราชบัญญัติ สถานพยาบาลสัตว์ พ.ศ. ๒๕๓๓ แก้ไขเพิ่มเติม ฉบับที่ ๒ พ.ศ. ๒๕๕๗ รวมถึงกฎกระทรวงและประกาศกรมปศุสัตว์

 และกฎหมายที่เกี่ยวข้อง 50%

 วิเคราะห์ สังเคราะห์ข้อมูล ปัญหาและอุปสรรคด้านการทำงานด้านกำกับดูแลและบังคับใช้กฎหมาย

 สถานพยาบาลสัตว์ จากการจัดประชุมเจ้าหน้าที่ผู้ปฏิบัติงานในส่วนภูมิภาคประจำปีและการออกวิเทศ

 งานนอกสถานที่ของกองสวัสดิภาพสัตว์และสัตวแพทย์บริการ 20%

 รวบรวมข้อมูลทั้งหมด คิด วิเคราะห์ แยกแยะ บูรณาการ จัดทำเป็นคู่มือ 30%

 **8 ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

 **9 ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

ใช้เป็นคู่มือสำหรับเจ้าหน้าที่ปศุสัตว์ ปศุสัตว์ระดับอำเภอ ,จังหวัด รวมถึงระดับเขต ในการตรวจรับรองสถานพยาบาลสัตว์

 **10 ความยุ่งยากในการดำเนินการ/ปัญหา/อุปสรรค**

 ต้องทำการรวบรวมข้อมูลด้านกฎหมายกฎหมายสถานพยาบาลสัตว์ ให้ครบถ้วนเพื่อวิเคราะห์จุดอ่อน

 จุดแข็งของการบังคับใช้ และต้องวิเคราะห์ร่วมกับกฎหมายฉบับอื่นเพื่อให้การบังคับใช้งานมีความ

 เป็นไปได้มากที่สุด และง่ายต่อการใช้งาน โดยต้องสังเคราะห์ร่วมกับประสบการณ์ของเจ้าหน้าที่

 ผู้ใช้งานจริง ทั้งเจ้าหน้าที่ในส่วนกลางและส่วนภูมิภาคของกรมปศุสัตว์

 **11 การนำไปใช้ประโยชน์ หรือคาดว่าจะนำไปใช้ประโยชน์**

ใช้เป็นคู่มือสำหรับเจ้าหน้าที่ปศุสัตว์ ปศุสัตว์ระดับจังหวัด รวมถึงระดับเขต ในการตรวจรับรองสถานพยาบาลสัตว์ เพื่อให้มีมาตรฐานเดียวกันทั้งประเทศ ลดดุลยพินิจในการบังคับใช้กฎหมายของเจ้าหน้าที่และตรงตามพระราชบัญญัติสถานพยาบาลสัตว์

 ขอรับรองว่าผลงานดังกล่าวข้างต้นเป็นความจริงทุกประการ

 ลงชื่อ…………………………………………………..

 (นายเพิ่มศิลป์ บุญน้อม)

 ผู้เสนอผลงาน

 ..….…..…./…………….……….../….……….

## ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ

ลงชื่อ……………………………………….. ลงชื่อ………………………………………….

 (นายสิทธิพร อนันต์จินดา) (นายธีระวุฒิ สุวัธนะเชาว์ )

ตำแหน่ง ผู้อำนวยการกลุ่มสถานพยาบาลสัตว์ ตำแหน่ง ผู้อำนวยการกองสวัสดิภาพสัตว์

 และสัตวแพทย์บริการ

 ……………./……………………/………….. …………/…………………../………...

**หมายเหตุ**  หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงาน อาจส่งผลงานจริงประกอบการพิจารณาของคณะกรรมการ

#### **เอกสารหมายเลข 4**

### **ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ**…………นายเพิ่มศิลป์ บุญน้อม………………

**เพื่อประกอบการแต่งตั้งให้ดำรงตำแหน่ง**…..…นายสัตวแพทย์ชำนาญการพิเศษ…...**ตำแหน่งเลขที่**………907….…

**สำนัก/ กอง** ……สวัสดิภาพสัตว์และสัตวแพทย์บริการ………………………………………………….…………….………..

**เรื่อง**…การพัฒนาแนวทางและระบบการจัดการการแก้ปัญหากรณีพบปัญหาการทารุณกรรมและการจัดสวัสดิภาพสัตว์ในหน่วยงานของกรมปศุสัตว์ให้เกิดประสิทธิภาพสูงสุด โดยไม่เสียรูปคดีในการพิจารณาความตามกฎหมาย………….

**หลักการและเหตุผล**

ประเทศไทยเริ่มมีการให้ความสำคัญในการป้องกันการทารุณกรรมสัตว์และการจัดสวัสดิภาพมาตั้งแต่ก่อน ปี 2557 จนกระทั้งหน่วยงานทั้งภาครัฐและภาคประชาชนร่วมกันผลักดันจนเกิดกฎหมายคุ้มครองสัตว์ขึ้นมา คือ พระราชบัญญัติป้องกันการทารุณกรรมและการจัดสวัสดิภาพสัตว์ พ.ศ. 2557 ขึ้นและกรมปศุสัตว์เป็นหน่วยงานที่ดูแลเรื่องการควบคุม กำกับดูแลและบังคับใช้กฎหมายดังกล่าวรวมถึง กฏกระทรวงฯและประกาศกรมปศุสัตว์ ระเบียบกรมปศุสัตว์ ที่เพิ่มเติมเข้ามา โดยมอบหมายให้กองสวัสดิภาพสัตว์และสัตวแพทย์บริการเป็นหน่วยงานที่ดูแลกฎหมายฉบับนี้โดยตรง และในปัจจุบันพบว่าแนวทางและวิธีการ ในการดำเนินคดียังปัญหาหลายจุดที่ยังไม่เป็นไปตามหลักการทางนิติศาสตร์ เนื่องจากงานด้านการจัดสวัสดิภาพ และทารุณกรรมเป็นปัญหาที่ค่อนข้างละเอียดอ่อนทางด้านจิตใจและยากต่อการตัดสินด้วยวิธีการทางด้านกฎหมายอย่างเดียวต้องเข้าใจในความต้องการของสังคมด้วย ดังนั้นการดำเนินการที่ดีต้องอาศัยองค์ความรู้หลายแขนงเข้าข่ายวิธีการทางสหวิชาชีพ ซึ่งสำหรับเจ้าหน้าที่กรมปศุสัตว์ถือว่าไม่ใช่เรื่องง่ายเลย เพราะไม่มีใครที่จะมีความถนัดไปทุกเรื่องที่จะแก้ปัญหาได้ด้วยแค่เฉพาะหน่วยงานกรมปศุสัตว์ ดังนั้นแนวทางการปฏิบัติงานที่เหมาะสมจึงมีความจำเป็นอย่างยิ่ง

 **บทวิเคราะห์ / แนวคิด / ข้อเสนอ (แผนงาน / โครงการ ) ที่ผู้ประเมินจะพัฒนางาน**

 แนวคิดทางการจัดการการแก้ปัญหากรณีพบปัญหาการทารุณกรรมและการจัดสวัสดิภาพสัตว์ ควรจะประกอบไปด้วย ลักษณะงานที่เจ้าหน้าที่เข้าไปปฏิบัติงานโดยตรง (active) และลักษณะงานที่เจ้าหน้าที่เข้าไปให้ความรู้ความเข้าใจในกฎหมายพระราชบัญญัติป้องกันการทารุณกรรมและการจัดสวัสดิภาพสัตว์ และการสร้างความเข้าใจในเรื่องการจัดสวัสดิภาพสัตว์แก่ประชาชน (passive) เพื่อให้เกิดการแก้ปัญหาด้วยตนเองในชุมชนก่อนที่จะถึงมือพนักงานเจ้าหน้าที่ โดยมีขั้นตอนดังนี้

 ลักษณะงานที่เจ้าหน้าที่เข้าไปปฏิบัติงานโดยตรง (active) แบ่งเป็น 2 ส่วน ดังนี้

 ส่วนที่ 1 ในด้านการเผชิญหน้ากับสังคม

 โดยการปฏิบัติงานในส่วนของเจ้าหน้าที่ ควรทำความเข้าใจในด้านการใช้กฎหมาย และการปฏิบัติงานร่วมกับหน่วยงานราชการอื่นๆที่ใช้กฎหมายที่เกี่ยวข้อง ให้การดำเนินการเป็นไปอย่างถูกต้องและสะดวก โดยเฉพาะในแง่ของการ ตรวจสอบ จับกุม ยึดอายัด ซึ่งนอกจากการใช้ความรู้ด้านกฎหมายแล้ว ต้องอาศัยองค์ความรู้ด้านอื่นๆด้วย เช่น ด้านจิตวิทยาทางสังคม เช่นการปฏิสัมพันธ์กับผู้ร้องเรียนและผู้ถูกร้องเรียนให้เกิดความเข้าใจซึ่งกันและกันกับเจ้าหน้าที่(Empathy) เพื่อไม่ให้เกิดความเข้าใจผิดกระทบกระทั่งกัน การปฏิสัมพันธ์กับกลุ่มองค์กรจัดสวัสดิภาพสัตว์ (NGO) โดยเฉพาะอย่างยิ่งกรณีไม่ให้ล่วงล้ำหรือละเมิดขั้นตอนการปฏิบัติงานตามกฎหมายของเจ้าหน้าที่โดยเฉพาะการล่วงละเมิดของกลางไปเป็นประโยชน์ส่วนตน ตลอดจนองค์ความรู้ด้านการสืบสวน เพื่อหาหลักฐานในลักษณะองค์รวม เช่น สังคมและสิ่งแวดล้อม สภาพการเลี้ยงดูและพฤติกรรมที่เกิดปัญหากับสัตว์ ตลอดจน องค์ความรู้ทางจิตวิทยาบุคคล โดยเฉพาะการประเมินสภาวะจิตของผู้ก่อเหตุทารุณกรรมสัตว์หรือจัดสวัสดิภาพสัตว์ไม่ดี ว่ามีความสัมพันธ์กันหรือไม่ ตลอดจนการปฏิสัมพันธ์กับสื่อ เช่น ผู้สื่อข่าว ซึ่งส่วนใหญ่มักจะนำไปสู่การเผยแพร่ข้อมูลที่ยังไม่ถูกต้องทั้งหมด โดยกระบวนการทั้งหมดควรอยู่ในขอบเขตที่ควบคุมได้และสามารถรายงานต่อผู้บังคับบัญชาได้ทุกขั้นตอน ก่อนที่การพิจารณาคดีจะเสร็จสิ้น

 ส่วนที่ 2 ในด้านการเผชิญหน้ากับสัตว์ที่ถูกทารุณกรรม และ/หรือ มีการจัดสวัสดิภาพที่ไม่ดี

 โดยการปฏิบัติงานในส่วนของเจ้าหน้าที่ ในส่วนการดูแลสัตว์ที่เป็นของกลางมักพบปัญหาดังต่อไปนี้

 คือ สัตว์บาดเจ็บและเสียชีวิตจากการถูกทารุณกรรม สุขภาพแย่เนื่องจากการจัดสวัสดิภาพที่ไม่ดี โรคระบาดที่เกิดขึ้น ตลอดจนซากสัตว์ที่เสียชีวิตหรือหลักฐานอื่นๆที่ชักนำให้ต้องสงสัย

 ในกรณี สัตว์บาดเจ็บจากการถูกทารุณกรรม สุขภาพแย่เนื่องจากการจัดสวัสดิภาพที่ไม่ดี การแก้ปัญหาในกรณีเป็นกระบวนการที่สำคัญมากที่จะต้องช่วยชีวิตสัตว์ให้ได้ต้องอาศัยองค์ความรู้ทางการสัตวแพทย์(veterinary medicine) เพื่อทำการรักษาให้สัตว์หายจากการบาดเจ็บ และบำบัดอาการให้ฟื้นฟูขึ้นมา และองค์ความรู้ทางสัตวบาล(Husbandry) เพื่อจัดสวัสดิภาพสัตว์ให้เหมาะสมต่อไป โดยเฉพาะในช่วงเวลาที่คดีความยังไม่เสร็จสิ้น ในกรณีนี้อาจรวมไปถึงการควบคุมสัตว์เร่ร่อน และการจัดสวัสดิภาพในแง่ของการเลี้ยงดูสัตว์ที่ถูกยึดอายัดเป็นของกลางด้วย ซึ่งถ้าเกิดความเสียหายขึ้นจะก่อให้เกิดความเสียหายต่อชื่อเสียงของกรมปศุสัตว์ได้ เป็นสิ่งที่ควรให้ความสำคัญมากไม่แพ้วิธีการดำเนินคดีทางกฎหมาย

 ในกรณีที่พบสัตว์เสียชีวิตหรือซากสัตว์จากการถูกทารุณกรรม และจากการจัดสวัสดิภาพที่ไม่ดี กรณีนี้ต้องอาศัยองค์ความรู้ด้านกระบวนการนิติวิทยาศาสตร์ทางสัตวแพทย์(veterinary forensic) เบื้องต้น ในการเก็บหลักฐานจากของกลางด้วยวิธีที่ถูกต้อง เพื่อนำส่งห้องปฏิบัติการที่ผ่านการรับรองมาตรฐานและนำไปสู่หลักฐานที่ถูกต้องสำหรับรูปคดีในชั้นศาลต่อไป ซึ่งในส่วนนี้มีความสำคัญและถือเป็นงานที่ต้องปฏิบัติโดยเจ้าหน้าที่ที่เชี่ยวชาญ หรือมีประสปการณ์ โดยหน่วยงานของรัฐคือกรมปศุสัตว์ต้องให้ความสำคัญในการอบรมให้ความรู้บุคคลากรผู้ปฏิบัติงาน และบุคลากรเฉพาะด้านทางห้องปฏิบัติการด้วยเพื่อรองรับกรณีดังกล่าว

 ลักษณะงานที่เจ้าหน้าที่เข้าไปให้ความรู้ความเข้าใจในกฎหมายพระราชบัญญัติป้องกันการทารุณกรรมและการจัดสวัสดิภาพสัตว์ หรือความเข้าใจในเรื่องการจัดสวัสดิภาพสัตว์แก่ประชาชน (passive)

แบ่งเป็น 2 ส่วน ดังนี้

 ส่วนที่1 การให้การศึกษาและทำความเข้าใจให้สังคมในลักษณะงานที่เจ้าหน้าที่เข้าไปให้ความรู้ความเข้าใจในกฎหมายพระราชบัญญัติป้องกันการทารุณกรรมและการจัดสวัสดิภาพสัตว์

 ในหัวข้อนี้เกี่ยวข้องกับการปฏิบัติงานของเจ้าหน้าที่ในการบังคับใช้กฎหมายโดยตรง คือการให้ความรู้ด้านกฎหมายแก่ประชาชน เพราะเนื่องจากกฎหมายดังกล่าวเป็นจดหมายที่ใหม่ ประชาชนส่วนใหญ่ไม่รู้ในรายละเอียดของตัวกฎหมายและบทกำหนดโทษของผู้กระทำผิด จึงละเมิดหรือละเลยกฎหมายโดยทั้งเจตนาและไม่เจตนา เรียกอีกอย่างหนึ่งว่า ผิดเพราะไม่รู้ เมื่อประชาชนรู้กฎหมายแล้วส่วนใหญ่จะเกิดความระแวดระวังและหลีกเลี่ยงที่จะปฏิบัติพฤติกรรมที่ผิดกฎหมาย

 ส่วนที่ 2 การสร้างความเข้าใจในเรื่องการจัดสวัสดิภาพสัตว์แก่ประชาชน (passive) เพื่อให้เกิดการแก้ปัญหาด้วยตนเองในชุมชนก่อนที่จะถึงมือพนักงานเจ้าหน้าที่

 ถึงแม้ในหัวข้อนี้จะไม่เกี่ยวข้องกับการปฏิบัติงานของเจ้าหน้าที่ในการบังคับใช้กฎหมายโดยตรง แต่เป็นการสร้างความตระหนักรู้ทางสังคม โดยเฉพาะ ชุมชนรักสัตว์ ถึงไม่เลี้ยงแต่ไม่ทำร้าย และพยายามหาทางออกให้สัตว์ตัวนั้น ให้ไปอยู่ในที่ที่เหมาะสมโดยสวัสดิภาพ วิธีนี้สำคัญมาก เพราะกฎหมายที่ใช้ในประเทศไทยเป็นลักษณะที่เรียกว่า ประมวลกฎหมาย หรือ แบบที่เขียนเป็นลายลักษณ์อักษร (civil law system) บังคับใช้ตามความผิดที่ได้รับ ซึ่งในหลายครั้งขัดต่อการปลูกสร้างจิตสำนึก ชวนให้คนแหกกฎมากกว่าปฏิบัติตาม ดังนั้นการปลูกฝังโดยให้ความรู้จึงสำคัญโดยเฉพาะการนำไปสู่ กฎหมายที่ทุกคนพร้อมใจกันปฏิบัติตามหรือ ลักษณะเข้าข่ายจารีต (common law system) เช่นถ้ามีใครกระทำการทารุณกรรมสัตว์หรือจัดสวัสดิภาพสัตว์ที่ไม่ดี จะไม่สามารถอยู่ในชุมชนนั้นได้ หรือเกิดการเฝ้าระวังไม่ให้เกิดเหตุการณ์ดังกล่าวในชุมชนนั้น ๆโดยตัวชุมชนนั้นเอง ซึ่งถ้าแนวคิดนี้เป็นไปได้จริง หน้าที่ของหน่วยงานที่รับผิดชอบจะกระทำเพียงแค่อำนวยความสะดวกด้านกฎหมายตามสมควรและจัดหาสถานที่เพื่อการจัดสวัสดิภาพสัตว์ที่ไม่เป็นที่ต้องการของสังคมจริง ๆเท่านั้นและเอื้อประโยชน์ในทางอ้อมแก่เจ้าหน้าที่ในการบังคับใช้กฎหมายได้สะดวกยิ่งขึ้น และแน่นอนเมื่อกระบวนการถูกต้องย่อมไม่เสียรูปคดีในการพิจารณาความตามกฎหมาย

 **ผลที่คาดว่าจะได้รับ**

เพื่อให้เห็นถึงภาพรวมของการปฏิบัติงานบังคับใช้กฎหมายและเห็นแนวทางในการปฏิบัติงานที่ชัดเจนขึ้น ดังนั้นคู่มือหรือระบบปฏิบัติการที่เหมาะสม จึงมีความจำเป็นมากเพื่อให้การใช้ปฏิบัติงานของเจ้าหน้าที่เป็นไปด้วยความสะดวกและมีประสิทธิภาพ โดยเฉพาะแนวทางการใช้กฎหมายและแนวทางการปฏิบัติงานระหว่างที่คดียังไม่สิ้นสุดได้อย่างมีประสิทธิภาพสูงสุดรวมถึงคู่มือ การอบรม ระบบปฏิบัติการ เพื่อวางแนวทางการให้ความรู้แก่ประชาชนเพื่อช่วยแก้ปัญหาการป้องกันการทารุณกรรมและจัดสวัสดิภาพสัตว์อีกทางหนึ่ง ยกตัวอย่างเช่น ดังคำกล่าวที่ว่า หยุดซื้อ คือหยุดฆ่า หรือ สวัสดิภาพดี ย่อมไม่ทารุณกรรม เป็นต้นเป็นการแก้ปัญหาในเชิงพฤติกรรมของประชาชนเอง

 **ตัวชี้วัดความสำเร็จ**

 **-** การปฏิบัติการแก้ปัญหากรณีพบปัญหาการทารุณกรรมและการจัดสวัสดิภาพสัตว์ในหน่วยงาน

 ของกรมปศุสัตว์ให้เกิดประสิทธิภาพสูงสุด โดยไม่เสียรูปคดีในการพิจารณาความตามกฎหมาย

* มีเครือข่ายเฝ้าระวังและแหล่งข่าวที่มีประสิทธิภาพที่ใช้ในการเฝ้าระวังปัญหาการทารุณกรรมและการจัดสวัสดิภาพสัตว์อย่างต่อเนื่อง
* เกิดปรากฏการณ์ ชุมชนรักสัตว์ ถึงไม่เลี้ยงแต่ไม่ทำร้าย และพยายามหาทางออกให้สัตว์ตัวนั้น ให้ไปอยู่ในที่ที่เหมาะสมโดยสวัสดิภาพ

 ลงชื่อ………………..…………………………….

 (นายเพิ่มศิลป์ บุญน้อม)

 ผู้เสนอแนวคิด

 …..…../……..……./…..

## **การพิจารณาประเมินข้าราชการเพื่อคัดเลือกให้ส่งผลงานทางวิชาการ**

**ชื่อ**…………………นายเพิ่มศิลป์ บุญน้อม…………………

**ตำแหน่ง**…………นายสัตวแพทย์ชำนาญการ……**ตำแหน่งเลขที่**…………907........…………………………….……………

**ขอประเมินเพื่อแต่งตั้งให้ดำรงตำแหน่ง**…………นายสัตวแพทย์ชำนาญการพิเศษ……ตำแหน่งเลขที่……907……

**ส่วน/กลุ่ม/ฝ่าย**…กลุ่มสถานพยาบาลสัตว์...

**กอง/สำนัก/จังหวัด**…กองสวัสดิภาพสัตว์และสัตวแพทย์บริการ….

### **การพิจารณา** (**คะแนนเต็ม 100 คะแนน)**

 1.ผลงาน/ผลการปฏิบัติงานย้อนหลัง 3 ปี 50 คะแนน ได้รับ …………………….…คะแนน

 2.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

 50 คะแนน ได้รับ …………………….…คะแนน

 **รวม** ……………………..…คะแนน

 ลงชื่อ……………………………………………..

 (…………………………………………….)

 ตำแหน่ง……………………….…………………………….

 วันที่……………………………….

**หมายเหตุ** ผู้ที่ผ่านการประเมินต้องได้รับคะแนนไม่ต่ำกว่า 80 คะแนน